b'\n_START_ARTICLE_\nMarcel Hossa\n_START_SECTION_\nUra\n_START_PARAGRAPH_\nHossa l\xc3\xa4hti nuorena pelaamaan Pohjois-Amerikkaan. H\xc3\xa4n p\xc3\xa4\xc3\xa4tyi WHL-liigan Portland Winter Hawksiin, jossa h\xc3\xa4n pelasi kolme kautta. Toisen WHL-kauden j\xc3\xa4lkeen Montreal Canadiens varasi h\xc3\xa4net NHL:n varaustilaisuudessa vuonna 2000._NEWLINE_Kolmas WHL-kausi j\xc3\xa4i h\xc3\xa4nen viimeiseksi junioriliigassa, ja h\xc3\xa4n teki sopimuksen Montrealin kanssa. Kolme kautta h\xc3\xa4n pelasi v\xc3\xa4lill\xc3\xa4 farmijoukkueessa, v\xc3\xa4lill\xc3\xa4 Canadiensin kokoonpanossa. Ty\xc3\xb6sulkukaudeksi Hossa matkusti Ruotsiin Mora IK:n riveihin veljens\xc3\xa4 kanssa._NEWLINE_Ennen kauden 2005\xe2\x80\x932006 alkua Montreal vaihtoi myi Hossan New York Rangersiin Garth Murrayta vastaan. Rangersissa Hossa sai enemm\xc3\xa4n peliaikaa, mutta loukkaantumiset rajoittivat h\xc3\xa4nen pelaamistaan. H\xc3\xa4n teki vuoden mittaisen jatkosopimuksen Rangersin kanssa hein\xc3\xa4kuussa 2007. Hossa kaupattiin kuitenkin kesken kauden 2007\xe2\x80\x932008 Phoenixiin yhdess\xc3\xa4 Al Montoyan kanssa. Vaihdossa Rangers sai Fredrik Sj\xc3\xb6str\xc3\xb6min, David LeNeveun ja Josh Grattonin._NEWLINE_Hossa teki kes\xc3\xa4ll\xc3\xa4 2008 sopimuksen latvialaisjoukkue Dinamo Riikaan, joka p\xc3\xa4\xc3\xa4si mukaan It\xc3\xa4-Euroopan j\xc3\xa4\xc3\xa4kiekkoliiga KHL:\xc3\xa4\xc3\xa4n. Kaudeksi 2010\xe2\x80\x932011 h\xc3\xa4n siirtyi Ak Bars Kazaniin ja seuraavaksi kaudeksi HK Spartak Moskovaan. Spartak ilmoitti joulukuussa 2011, ett\xc3\xa4 se purki Hossan ja Jozef St\xc3\xbcmpelin sopimukset. Tammikuussa Hossa teki sopimuksen Dinamo Riian kanssa. H\xc3\xa4n edusti loppukauden Dinamo Riikaa ja siirtyi seuraavaksi kaudeksi Lev Prahaan.'